Näib, et sedaaegu esinevad vana ja noor Hans meetrikates juba tihtipeale lihtsalt Siimu Hindriku Hansu või Hindriku Hansuna, mistõttu pole alati võimalik üheselt kindlaks teha, kummaga tegemist on.  Mitte alati ei vaevunud kirikuõpetaja neid eristama. Näiteks kasvõi teise (nimetu) poja sünd - arvan üsna kindlalt, et tegemist on noore Hansu pojaga. Esiteks figureerib sobiv poeg hilisemates andmetes, teiseks oli vana Siimu naine Krõõt selleks ajaks jõudnud juba mittefertiilsesse ikka (1716. a. inkvisitsiooniprotokollis on tema vanuseks märgitud 50 aastat - tõsi küll, protokollis olevad vanused on vägagi umbkaudseks ja umbes 50-aastaselt võib naine vähemasti teoreetiliselt veel siiski lapsi saada).